(b) mo matšatšing ao a sa fetego 21 go tloga letšatšing la kgoeletšo, ntle le ge Kopano ya Maloko a Palamente ka Moka e ka tšea sephetho sa go katološa kgoeletšo. Kopano ya Maloko a Palamente ka Moka e ka tšea sephetho sa go katološa maemo a tšhoganetšo ka dikgwedi tše sa fetego tše tharo ka nako e tee. Katološo ya mathomo ya kgoeletšo ya tšhoganetšo e swanetše go tšewa ka sephetho seo go dumelelwanego ka sona ke bontši bja dibouto tša maloko a Kopano ya Maloko a Palamente ka Moka. Katološo ye nngwe le ye nngwe yeo e latelago e swanetše go tšewa ke bouto ya bonyane diperesente tše 60 tša maloko a Kopano ya Maloko a Palamente ka Moka. Sephetho seo se tšewago go ya ka temana ye se swanetše go tšewa fela morago ga ngangišano ya phatlalatša ya setšhaba Kgobokanong ya Palamente. Leleme leo sengwalwa se se lego ka lona, bjalo ka khoutu ya ISO. Pango e ka diriša se bjalo ka keletšo ge e fana ka sengwalwa. Ge e ba o sa kwešiše tekanyo ye, mohlomongwe ga o e hloke